คลองพระแสง

คลองพระแสง หรือตอนต้นน้ำเรียก คลองแสง เป็นคลองในจังหวัดสุราษฎร์ธานี ต้นน้ำเกิดจากเขาหลังคาตึก ในตำบลเขาพัง อำเภอบ้านตาขุน ไหลเข้าอ่างเก็บน้ำเขื่อนรัชชประภา แล้วไหลออกจากเขื่อนรัชชประภา ไปรวมกับคลองศก ที่แนวแบ่งเขตอำเภอบ้านตาขุน กับอำเภอพนม กลายเป็นแม่น้ำพุมดวง คลองมีความยาว 80 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓) คลองไหลผ่านเขตรักษาพันธุ์สัตว์ป่าคลองแสงซึ่งมีเนื้อที่ 722,067 ไร่ มีแก่งน้ำที่เรียกว่า เชี่ยวหลาน

ทางด้านประวัติศาสตร์ลุ่มน้ำคลองพระแสงในอำเภอบ้านตาขุน เคยเป็นที่อยู่อาศัยของมนุษย์สมัยก่อนประว้ติศาสตร์ยุคหินใหม่ จากการสำรวจเมื่อ พ.ศ. 2522 เช่นที่บ้านบางหัน บ้านบางเคียง บ้านเชี่ยวอวน มีการสันนิษฐานว่ามนุษย์หลังยุคหินใหม่แถบลุ่มน้ำคลองพระแสงได้อพยพไปอยู่ที่ราบลุ่มของแม่น้ำพุมดวงและแม่น้ำตาปี

อ้างอิง

พระแสง
หมวดหมู่:อำเภอบ้านตาขุน
หมวดหมู่:อำเภอพนม